**VEILEDNING TIL SØKNADSSKJEMA FOR KULTURMIDLER 2019**

**IDRETTS- OG FRILUFTSFORMÅL**

 I tillegg til ferdigutfylt søknadsskjema skal følgende være vedlagt søknaden:

1. **årsberetning for 2018** som beskriver lagets aktivitetsnivå som:
2. Antall treninger og til hvilke perioder.
3. Antall deltakere på treningene.
4. Antall konkurranser hjemme og borte.
5. Antall deltakere på konkurransene.
6. Sosiale aktiviteter
7. Barneidrettsaktiviteter.

 7. Annet som viser lagets aktivitetsnivå.

1. **revidert regnskap for 2018**

**c) budsjett for år 2019 bør også legges ved dersom dette er mulig!**

 **Dersom årsmelding eller regnskap mangler, vil ikke søknaden bli behandlet**.

 For alle rubrikker i skjemaet kan eget ark benyttes dersom det er for liten

 plass. Husk da å merke av på arket hvilket punkt det gjelder.

1. **Opplysninger om søkeren/laget:**

 1.1 og 1.2: Ingen kommentar.

 1.3. Alle medlemmer telles med, men husk å skille mellom *aktive* og *støtte*medlemmer. Det er

viktig at en oppgir tallene for ”under 19 år” så nøyaktig som en kan.

 Definisjon aktiv: *Et medlem er aktiv dersom det deltar i lagets aktiviteter.*

 *(se 2.1 + aktiviteter som er nevnt under pkt. 3.)*

Definisjon støttemedlem: *Medlemmer som støtter laget og deltar i*

 *arbeidet for å fremme lagets aktiviteter.*

* 1. Spesifiser kronebeløpene for de(n) medlemskontingent-ordningen(e) man har.

 1.5. Samlet inntekt fra medlemskontingent hentet fra regnskapet.

 **2.0. Aktiviteter og kostnader:**

 Årsberetningen må vise til at laget har hatt aktiviteter der det søkes om midler!

 Definisjon kostnader: **Alle kostnader til drift!** *Investeringer holdes utenom.*

2.1 I denne rubrikken skal man ramse opp den/de hovedaktivitet(er) laget/søkeren har.

 Med hovedaktivitet mener man her "avdelinger" i laget som er medlem av et særforbund,

 f.eks. skiforbundet, fotballforbundet m.v.

 For hver hovedaktivitet skal man ta med kostnadene laget har hatt til denne aktiviteten

 gjennom året. Tallene hentes ut fra siste års regnskap.

 **3.0. Andre aktiviteter**

3.1. Her er det aktiviteter som ikke har medlemskap i

 særforbund som skal føres opp. Dette er idrettsaktiviteter hvor laget

 ikke er tilslutta særforbund f.eks barneidrettsgrupper,trimgrupper,

 trimkasser og lignende. Kostnader fra siste års regnskap føres

 inn for hver aktivitet dersom det er mulig.

3.2. Dersom ditt lag har tilbud om aktiviteter for eldre og/eller

 bistandstrengende/funksjonshemmede, skal disse føres opp her. Med eldre

 menes personer over 67 år.

3.3. Representasjonsoppgaver over klubb eller lag/foreningsnivå utenfor kommunen

 skal inn i denne rubrikken. Gjelder både ledere/instruktører dommere og

 aktive utøvere. Hvor representasjonen har funnet sted, tidsrom og på

 hvilket nivå, skal også føres opp her.

3.4. Her skal deltakelser utenfor område/krets siste år føres opp.

 Slikt som NNM, NM, cup'er, o.l.

 Før på hvor mange som har deltatt fra Deres lag/forening, tidspunkt, på

 hvilket nivå og hvor arrangementet fant sted.

 *Denne rubrikken gjelder kun utøvere, ikke ledere/instruktører*.

3.5. Her føres opp all kompetanseutvikling og utdannelse for trenere/instruktører

 ledere og dommere. Før opp navn, hvilken utdanning, tidspunkt og sted.

**4.0. UTDRAG FRA REGNSKAPET:**

4.1. Før opp Deres totale utgifter fra siste års reviderte regnskap.

4.2. Før opp Deres totale inntekter fra siste års reviderte regnskap.

4.3. Før opp Deres resultat (Punkt 4.2 minus punkt 4.1) fra siste års

 reviderte regnskap, overskudd angis med pluss og underskudd

 angis med minus foran.

4.4. Dersom du føler at tallene i regnskapet ikke gir det korrekte

 økonomiske bildet av aktivitetene i laget, kan du

 kommentere/forklare her.

 ***Til slutt krysses det av for vedleggene som er medsendt søknaden***.

Søknaden sendes til Kåfjord kommune, postmottak: post@kafjord.kommune.no